Den 29. januar vil Syvstenhallen igen feste til tonerne fra Bamses Venner - på trods af, at forsanger Flemming "Bamse" Jørgensen døde en måned tidligere. I stedet er det Stig Rossen, som skal synge for. Det skriver Ekstra Bladet. I 33 år har Bamse spillet i den weekend i Syvstenhallen foran 1200 tilskuere, og den ville orkesteret ikke aflyse. Derfor kontaktede de Stig Rossen, som sagde ja. - Jeg har altid været en stor fan af Bamse og kan alle hans sange udenad. Jeg vil godt være med til at hylde ham, og jeg vil gerne være med til at hjælpe hans orkester med at overholde deres koncertaftaler, siger Stig Rossen til Ekstra Bladet. Om Stig Rossen fortsætter som frontfigur afhænger i høj grad af, hvordan premieren i Syvsten forløber.

Opsummering:
Selvom forsanger Flemming "Bamse" Jørgensen døde nytårs morgen, så kommer orkesteret Bamses Venner alligevel til en udsolgt koncert i Syvsten. Frontfigur bliver i stedet Stig Rossen.